**220115 Дарлин**

**Қалай Құдайға алғыс айту керек.**

Біз Азия аймағында тұрған кезімізде, менің таң қалған нәрсем, бұл – біреуге қандай да бір сыйлық берген кезде, олар «рақмет» айтқысы келсе айтады немесе мүлдем айтпайды. Мысалы үшін батыстағылар үшін «рақмет» айту автоматтық түрде шығады, сондықтан мен үшін сондай жауап алмау, қызық болып көрінеді. Мүмкін сол адамға сыйлық ұнамай қалды ма? Мүмкін ыңғайсыз уақытта сыйлық беріп қалдым ба? Немесе оған ұнамайтын түске сыйлықты орап бердім бе?

Мен азиялықтардың мәдениетін көбірек біле түскен сайын байқағаным, олар үшін жәй «рақмет» айтып өздерінің ризашылықтарын білдіру жаман әдет екен. Әрине, жәй «рақмет» айта салуға болады, онда тұрған ешнәрсе жоқ. Егер сол адам шынымен ризашылығын айтқысы келсе, онда ол соған кейінрек жауап беріп, сіздің сыйлығыңыздың орнына жақсы бір сыйлық жасайды немесе іс жүзінде қызмет көрсетеді. Міне, осы шынайы ризашылық білдіру, өйткені ол соған тұрарлық.

Құдайда солай Өзін сезінер ме екен, деген сұрақты өз-өзіме қойдым. О, ия, Ол біздің ризашылығымызды бағалайды. Мүмкін, естеріңізде болса, Иса қалай он алапес ауырды сауықтырды. Лұқа жазған Ізгі хабардың 17-ші тарауында былай делінген; «Солардың біреуі өзінің сауығып кеткенін көрген соң, қатты дауыстап Құдайға мақтау айтып қайтып келді де, Исаның аяғына жығылып, Оған алғысын жаудырды…» (Лұқа 17:15-16)

Алайда Құдай бізге бір ерекше нәрсе жасаған кезде, біз Оған алғысымызды жаудыра білуіміз керек, кейде оның орнына біз жәй «Құдайым, рақмет Саған» дей салып, Құдайға басымызды изеп қоямыз, содан соң кәдімгі өмірімізге қайта орала саламыз, солай емес пе?

Құдайдың бізге жасаған нәрселері үшін, біздің Оның алдында үлкен парызымыз бар. Елші Пауыл былай деген: «Мәсіхтің сүйіспеншілігі бізді алға басуға мәжбүр етеді. Себебі мынадай қорытындыға келді: …жаңа өмірге ие болғандар енді тек өздері үшін ғана тіршілік етпесін, қайта, Мәсіхке бағышталып өмір сүрсін! Ол солардың игілігіне бола жанын құрбан етіп, өлімнен қайта тірілді ғой» (Қорынттықтарға 2-ші хат 5:14-15). Шын жүрегімізбен Құдай үшін өмір сүруіміз керек, сонда өзіміз үшін өмір сүрмейміз, меніңше, сол кезде Оған «Рақмет» айта аламыз.